als_Latn dik_Latn sag_Latn
Edhe 5 ditë na ndajnë nga momenti më i veçantë e më sovran i çdo qytetari të Republikës së Kosovës.
Është momenti i votimit!
Në momentin e votimit, së paku për pak minuta, të gjithë jemi sovranë…, nëse paraprakisht nuk kemi marrë “instruksione” politike, familjare apo edhe obligime financiare për të votuar për kandidatin a kandidaten që t’i ka dhënë apo t’i ka premtuar 20 apo 50 Euro!
Shitja apo blerja e votës po përmendet edhe këtë vit.
Madje tregtia me votë ka krijuar tashmë një “traditë” e që për fat të keq po bëhet vetëm nga një grupacion politik.
Kjo formë e shitblerjes së votave është krimi më i madh që e bën ai blerës i votës dhe nënshtrimi më i ulët që e bën ai që e shet votën.
Paramendoni një deputet apo deputete që zgjidhe deputet me vota të blera me para. Një deputet “tuxhar” i votës.
Paramendoni zhgënjimin tuaj me këtë deputet apo deputete prej të cilit i ke marrë njëherë 20 apo 50 euro dhe tash t’i “qorron sytë” e “ta plas zemrën” me paraqitjet e tij në Kuvend apo me heshtjen e tij, “qele gur gojën” gjatë gjithë kohës në Kuvend.
Prandaj, ti qytetar i Republikës së Kosovës!
Ndjehu sovran në të drejtën tënde kushtetuese!
Voto me dinjitet, e jo me porosi!
Voto për të ardhmen tënde e jo për 20 apo 50 euro që t’i ka dhuruar apo premtuar dikush!
Voto për Republikën e Kosovës e jo për “palaçot” e Kuvendit të Kosovës!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn